Wjacore komuny wutworja zhromadne škričkowanišćo
Kubšicy (CS/SN). Bošečanske jěchanske towarstwo móže nětko teren swojeje jěchanskeje připrawy kupić. Móžno je tole z přiražku, kotruž je Kubšiska gmejnska rada na swojim zašłym posedźenju wobzamknyła. Towarstwo bě hakle njedawno přewšo wuspěšny turněr organizowało. Połdra hektara wulki areal, hdźež předewšěm dźěći a młodostni jěchać zwučuja, je towarstwo dotal wotnajało. Nětko maja składnosć, teren kupić. Za to su gmejnu wo přiražku prosyli. Hladajo na nadregionalny wuznam kóždolětneho jěchanskeho turněra gmejnscy radźićeljo njeplanowanu přiražku 15 000 eurow jednohłósnje přizwolichu. Po słowach Kubšiskeho wjesnjanosty Olafa Reicherta (njestronjan) su wudawki z přidatnymi dochodami, kotrež z přemysłoweho dawka wočakuja, zaručene.
pol_Latn szl_Latn